हम सभी स्वार्थी समता रखना चाहते हैं : आचार्यश्री
बीना बारहा में विराजमान आचार्यश्री विद्यासागर महाराज ने प्रात:कालीन धर्मसभा में कहा कि शरद पूर्णिमा के चंद्रमा को जब देखते हैं। तब उसमें कई प्रकार के काले काले धब्बे देखने को मिल जाते हैं। कितने भी करो वे काले धब्बे उसमें चिपके रहते हैं। लेकिन नीचे चांदनी को देखो तो न धब्बे दिखते हैं और न ही दाग रह जाते हैं। इसी प्रकार बाहर नजर डालें तो चारों ओर दाग और धब्बे ही दिखाई देते हैं।
उन्होंने कहा कि हम भीतर समता को देखते हैं जबकि कुछ भी देखने को नहीं मिलता। हम तो स्वार्थी हैं हमेशा समता को रखना चाहते हैं। गुरुवार को आचार्यश्री की आहारचर्या अशोक पांडे, विमल पांडे, अन्नू पांडे, विवेक पांडे के चौके में हुई। प्रातःकालीन धर्मसभा में खिमलासा पंच कल्याणक के प्रमुख पात्रों स्वतंत्र सराफ सुधीर गुरहा, रूपेश जैन, नीरज सराफ के साथ आचार्यश्री को श्रीफल भेंटकर आशीर्वाद प्राप्त किया। धर्मसभा में क्षेत्र कमेटी के अध्यक्ष संतोष अनंतपुरा, मुकेश जैन ढाना, अनिल नैनधरा आदि मौज्ूद थे।
hin_Deva hin_Deva hin_Deva